Ek het die artikel in die verlede tyd oorgeskryf. Kyk maar of dit beter lyk. Groete. Frank (kontak) 05:18, 1 Maart 2016 (UTC)
Aai, Jcwf, jy wag mos nou gespanne dat ek moet reageer. Jy weet mos ek hou nie daarvan om politiek te gesels nie, mense raak moeg vir my stem.
Ek het my nogal onlangs vervies oor 'n stelling wat gemaak is: Die Afrikaner beklee vandag die hoë akademiese poste, omrede hy in Afrikaans skoolgegaan het. Ek moes voortploeter op skool in Engels en juis daarom moet Afrikaans op gelyke vlak met die Afrikatale gebring word, sodat almal 'n gelyke kans het [Nog een van die redes ter afskaffing van Die Taal by tersiêre inrigtings].
Denkfout nommer 3: En selfs al takel ons hierdie een beskeie etniese bevolkingsgroepie van minder as 3 miljoen, gaan dit nogal 'n atoombom of twee kos om die Duitsers, Franse, Hollanders, Japannese, Koreane ens. op die grond te bring, wat steeds die MEESTERS oor Suid-Afrikaners sal bly, omrede hul ook Engels ken, en tog ook oor 'n veel beter opvoeding beskik (met omvangryke tydskrifte in hul moedertaal) as wat enige Suid-Afrikaanse instelling kan bied. Dit is 'n muskiet met 'n kanonkoeël probeer uitwis. Dit bring ons by die vierde logikafout: die visbakmentaliteit, die crab mentality, waar ons op hierdie piepklein geïsoleerde lappie grond bly (naamlik Suid-Afrika), niemand beter mag doen nie, en nie kan insien dat daar 'n MOERSE GROOT wêreld daarbuite is nie. Nee, jy bevuil eerder 'n miershoop in 'n woestyn waar g'n mens is nie.
2. Jy kan vloek en skel oor Afrikaans, die feit bly staan dat die boeke en kennis nie gaan verdwyn nie. Dit lê die wêreld vol versprei, ook op dbnl.nl, in Nederland, as jy nou die moeite sou doen om te gaan loer. Die boeke staan daar op die rak in die biblioteke op my en jou en wag. Hierdie boeke in die Duitse, Latynse, Maleisiese, Japannese, Xhosa, Zoeloe, Nederlandse, Italiaanse, Franse, Nordiese ens. tale is nie almal in Engels beskikbaar nie, so - berus maar by daardie feit: as jy 'n omvattende wêreldkennis wil hê en jou medelandsburger en internasionale vakgenote wil oortref - beter jy flippen vinnig 'n plan maak om 'n vreemdetaal aan te leer. Anders gaan jy net nog 'n "gemiddelde" student wees wat net notas van Engelse tekste skribbel, waarvan die feite beslis nie altyd 100% korrek is nie. Engels het nie al die antwoorde nie - kry dit nou eenmaal in jou verkankerde en toegeskroeide harsings. As jy hierdie tale nie verstaan nie - raai net wie se skuld is dit... JOU EIE! Die skok is te groot.
3. Ten laaste koop ek nie [wat 'n liederlike anglisisme] hierdie klomp sielkundige twak dat mens minderwaardig voel as jy 'n sekere taal nie ken nie. Die sielkundiges, ja, die pseudowetenskaplikes, plant opinie-mielies vir die afgelope 104 jaar enkeldiep in ons oogbanke en ore om ons tot rusbank-imbesiele te verslaaf "van ons omstandighede" [want dan is hulle, ons redders en verlossers, daar om ons teen 'n geldjie, 'n oeroue woordjie en 'n pilletjie te bevry]. Sover ek bewus is, is die sielkunde gegrond op opinies en raai-raai speletjies (retoriek), en nie hardgebakte wetenskaplike feite nie. Want sien, as jy 'n opinie lank genoeg in die media herhaal, word dit vinnig 'n "feit". Konfronteer jy dan die onnosele kultuurproduk, is al wat hierdie sot kan antwoord: "hulle sê"... WIE IS HIERDIE HÚLLE? EK SOEK NAME! En die onnosele akademici speel te heerlik saam in die ensemble. As jy eers die sielkundeboeke wegsmyt en die wêreld rondom jou as 'n massiewe sosiale konstruk (filosofie) sien, dan lag jy vir die leuen. (Drink die rooi pil, jy weet jy moet). 'n Taal is bloot 'n taal, 'n stuk gereedskap. Soos BASIC en C++ en Python 2.0 en Borland Turbo Pascal (vrek, leer iemand dit nog?!) waarmee jy die rekenaarwêreld aanpak. Ek kan Duits lees - en dit is goed genoeg vir sy akademiese waarde en om 'n Wikipedia-artikel te vertaal en YouTube te geniet. Haat ek hom? Beslis nie. Die gevloek en skel kom net om die Fransman en Romein baas te raak, maar die tale bied my soveel meer as ek hom eers ken, verken, erken en wel, beken... Net in geval jy wonder - ek het niks teen Engels nie. Laat ek weg wees. Suidpunt (kontak) 20:49, 3 Maart 2016 (UTC)